cometadata/datacite-titles-descriptions-related-identifiers huggingface dataset:
DOI: 10.14457/cu.the.2002.349
title: การประเมินที่อยู่อาศัยก่อสร้างระบบกึ่งสำเร็จรูป โครงสร้างเสา-คานเหล็ก ผนังคอนกรีตมวลเบา : กรณีศึกษา บ้านมณีแก้ว จังหวัดชลปุรี

description: ประเมินการก่อสร้างระบบกึ่งสำเร็จรูปโครงสร้างเสาคานเหล็ก ผนังคอนกรีตมวลเบา โดยศึกษาในเรื่องกรรมวิธี ราคา ระยะเวลา ปัญหาที่เกิดขึ้นในการก่อสร้าง และปัจจัยในการเลือกระบบมาก่อสร้างของผู้ประกอบการ กรณีศึกษาเป็นโครงการหมู่บ้านจัดสรร ประเภทบ้านเดี่ยว 2 ชั้น พื้นที่ใช้สอย 135 ตารางเมตร (โครงการบ้านมณีแก้ว จังหวัดชลบุรี) โดยศึกษาเปรียบเทียบกับการก่อสร้างระบบเดิม ที่มีการก่อสร้างอยู่ในโครงการเดียวกัน เครื่องมือในการเก็บรวบรวมข้อมูลใช้วิธีจดบันทึก สัมภาษณ์ผู้ประกอบการ ผู้รับเหมาและผู้อยู่อาศัย ศึกษาจากตารางบันทึกค่าก่อสร้างของโครงการ และภาพถ่ายลำดับขั้นในการก่อสร้าง ผลการศึกษาพบว่า การก่อสร้างอาคารบ้านพักอาศัยระบบกึ่งสำเร็จรูปโครงสร้างเสาคานเหล็ก ผนังคอนกรีตมวลเบา มีขั้นตอนและวิธีการก่อสร้าง แตกต่างจากการก่อสร้างในระบบเดิม ในส่วนงานโครงสร้างเสา-คานและงานผนังอาคาร ปัญหาที่พบในการก่อสร้างได้แก่ ช่างเชื่อมที่มีฝีมือที่ใช้ในการเชื่อมรอยต่อโครงสร้างอาคารหายาก การเสียเศษเหล็กรูปพรรณทำให้มีการใช้งานไม่ตรงตามปริมาณที่กำหนด ปัญหารอยต่อระหว่างผนังคอนกรีตมวลเบากับเสาคานเหล็กโครงสร้างอาคาร และปัญหาการจัดการด้านวัสดุผนังคอนกรีตมวลเบาที่ไม่ตรงกับความต้องการ สำหรับค่าก่อสร้างบ้านพักอาศัย 2 ชั้น ระบบโครงสร้างเสาคานเหล็กผนังคอนกรีตมวลเบา มีราคาค่าก่อสร้างรวมทั้งสิ้น 588,117.45 บาท ไม่รวมค่าดำเนินการ และราคาต่อตารางเมตร เท่ากับ 4,356.53 บาท ไม่รวมภาษีมูลค่าเพิ่ม และระยะเวลาในการก่อสร้างอาคาร 90 วัน (3 เดือน) จากการวิเคราะห์ผลสรุปได้ว่า การก่อสร้างระบบกึ่งสำเร็จรูป โครงสร้างเสาคานเหล็กผนังคอนกรีตมวลเบา ช่วยลดระยะเวลาการก่อสร้างลงในส่วนงานโครงสร้าง รวมถึงงานต่อเนื่องในส่วนอื่นเช่น งานโครงสร้างพื้น งานก่อผนัง กรรมวิธีในการก่อสร้างเป็นเทคนิคการเชื่อมโลหะ ที่ช่างเชื่อมและช่างเหล็กในปัจจุบันมีความสามารถทำงานได้ ในเรื่องของแรงงานสามารถลดจำนวนแรงงานในหมวดงานโครงสร้างได้เช่นเดียวกัน ราคาค่าก่อสร้างอาคารในเบื้องต้นจะสูงกว่าระบบเดิม 14.92% แต่การก่อสร้างด้วยระบบโครงสร้างเสาคานเหล็กผนังคอนกรีตมวลเบา ช่วยลดระยะเวลาการก่อสร้างให้สั้นลงกว่า การก่อสร้างระบบเดิมถึง 33% (คิดเป็นระยะเวลาเร็วกว่า 1 เดือนครึ่ง) ดังนั้นสรุปผลการวิจัยได้ว่า โครงการที่มีความต้องการลดระยะเวลาในการก่อสร้าง สามารถนำระบบการก่อสร้างนี้มาก่อสร้างได้ ซึ่งเป็นปัจจัยที่ผู้ประกอบการเลือกใช้ระบบการก่อสร้างนี้มาก่อสร้าง กรรมวิธีในการก่อสร้างสามารถใช้ช่างเชื่อมที่มีทักษะฝีมือสามารถทำให้งานมีคุณภาพ รวมถึงทักษะของช่างในหมวดผนัง การทำรอยต่อ และพื้นผิว โดยที่จะต้องมีการจัดทำแบบรายละเอียดให้ชัดเจน เพื่อนำมาก่อสร้างได้ตรงตามมาตรฐาน
DOI: 10.14457/cu.the.2002.350
title: การศึกษาเพื่อหาแนวทางในการสร้างต้นแบบระบบหลังคาเพื่อลดการถ่ายเทความร้อนเข้าสู่อาคารในเขตร้อนชื้น

description: ความร้อนเป็นปัจจัยสำคัญที่ส่งผลต่อการอยู่อาศัยในอาคารเขตร้อนชื้น หลังคาเป็นส่วนของอาคารที่ได้รับปริมาณความร้อนถ่ายเทจากภายนอกมากที่สุด จึงเป็นสาเหตุของการเพิ่มภาระการปรับอากาศภายในอาคารการวิจัยนี้วัตถุประสงค์เพื่อแสวงหาต้นแบบของระบบหลังคามวลสารน้อยเพื่อลดการถ่ายเทความร้อนเข้าสู่อาคารในเขตร้อนชื้น โดยการศึกษาตัวแปรที่มีอิทธิพลต่อการถ่ายเทความร้อนเข้าสู่อาคารทางหลังคา และนำตัวแปรนั้นมาประยุกต์ใช้ในการสร้างต้นแบบระบบหลังคามวลสารน้อยเพื่อลดปริมาณการถ่ายเทความร้อนจากภายนอกเข้าสู่อาคาร เพื่อเป็นการควบคุมตัวแปรที่จะศึกษาจึงได้สร้างอาคารทดลองขนาด กว้าง 4.40 เมตร ยาว 7.90 เมตร และสูง 2.85 เมตร ผนังทุกด้านสร้างด้วยฉนวน ด้านบนของอาคารทดลองติดตั้งหลังคาสำหรับการทดสอบขนาด กว้าง 0.90 เมตร ยาว 0.90 เมตร จำนวน 4 หลัง การทดลองทั้งหมดทำในสภาพปรับอากาศ บันทึกข้อมูลการทดลองทุก 15 นาที เป็นเวลา 48 ชั่วโมง กระบวนการวิจัยแบ่งออกเป็น 2 ส่วนตามวัตถุประสงค์การวิจัย ส่วนที่ 1 ศึกษาตัวแปรและเปรียบเทียบพฤติกรรมการถ่ายเทความร้อนจากภายนอกผ่านหลังคาที่มีมุมองศาต่างกัน คือ 15 องศา 30 องศา 45 องศา และ 60 องศา พบว่าในช่วงเวลากลางวันหลังคา 60 องศา มีปริมาณการถ่ายเทความร้อนจากภายนอกน้อยที่สุด มีค่า 19.15 บีทียูต่อชั่วโมง ส่วนที่ 2 ทดสอบเปรียบเทียบประสิทธิภาพการป้องกันความร้อนของระบบหลังคา โดยแบ่งการทดลองออกเป็น 3 ชุด ชุดที่ 1 เปรียบเทียบระหว่างระบบหลังคาต่างชนิดกัน พบว่าระบบหลังคาเหล็กรีดลอนที่ติดตั้งฉนวนหนา 3 นิ้ว ในแนวราบมีปริมาณความร้อนเฉลี่ยถ่ายเทเข้ามาน้อย มีค่า 28.92 บีทียูต่อชั่วโมง เมื่อเปรียบเทียบกับหลังคาเหล็กรีดลอนที่ไม่มีการติดตั้งฉนวนโพลีสไตรีน ชุดที่ 2 เปรียบเทียบประสิทธิภาพการระบายความร้อนและการกันความร้อนระหว่างระบบหลังคาที่ใช้สีวัสดุมุงหลังคาต่างกันคือ ขาว เขียว ดำ พบว่า วัสดุหลังคาสีดำมีปริมาณความร้อนที่ผิวหลังคามากที่สุด ชุดที่ 3 เปรียบเทียบระหว่างระบบหลังคาที่ใช้ฉนวนหนา 3 นิ้ว และ 6 นิ้ว พบว่าฉนวนหนา 6 นิ้ว มีปริมาณความร้อนถ่ายเทเข้าน้อยกว่า ผลการวิจัยสรุปได้ว่า การแผ่รังสีจากดวงอาทิตย์เป็นปัจจัยสำคัญที่มีผลต่อการถ่ายเทความร้อนเข้าสู่อาคาร ซึ่งหลังคา 60 องศา สามารถลดปริมาณการถ่ายเทความร้อนจากภายนอกได้มากที่สุดเมื่อเทียบกับหลังคา 15 องศาการพาความร้อนของอากาศในช่องว่างอากาศระบายความร้อนใต้หลังคาเหล็กรีดลอนสีดำสามารถลดปริมาณการถ่ายเทความร้อนเข้าสู่อาคาร 18.38% เมื่อใช้ควบคู่กับฉนวนหนา 6 นิ้วสามารถลดปริมาณการถ่ายเทความร้อนจากภายนอก 90.28% เมื่อเทียบกับหลังคาเหล็กรีดลอนที่ไม่มีฉนวน
DOI: 10.14457/cu.the.2002.351
title: การพัฒนาเมืองเชียงรายเพื่อรองรับการคมนาคมขนส่งทางรถไฟ

description: ศึกษาปัจจัยและแนวโน้มการเปลี่ยนแปลงของเมืองเชียงราย อันเนื่องมาจากการคมนาคมขนส่งทางรถไฟ ที่จะเกิดขึ้นในปี พ.ศ. 2552 และเสนอแนะแนวทางในการพัฒนาเมืองเชียงราย เพื่อรองรับการคมนาคมขนส่งทางรถไฟ การดำเนินการศึกษาประกอบด้วยการใช้ข้อมูลทุติยภูมิทางด้านกายภาพ เศรษฐกิจ สังคมและประชากร ของเมืองเชียงราย และข้อมูลปฐมภูมิจากการสำรวจภาคสนาม เพื่อให้ทราบสภาพพื้นที่ และการใช้ประโยชน์ที่ดินของเมืองเชียงราย ประกอบกับรายงานการศึกษาความเหมาะสมของ โครงการสร้างทางรถไฟสายเด่นชัย-เชียงราย ที่คาดการณ์การเดินทางของผู้โดยสาร และการขนส่งสินค้าทางรถไฟ เพื่อนำมาวิเคราะห์ปัจจัยและแนวโน้มการเปลี่ยนแปลง ของเมืองเชียงรายอันเนื่องมาจากการคมนาคมขนส่งทางรถไฟ พร้อมกับเสนอแนะแนวทางการพัฒนาเมืองเชียงรายในอนาคต ผลการศึกษาพบว่า แนวโน้มการเปลี่ยนแปลงทางเศรษฐกิจ จะเกิดกิจกรรมทางการค้าและการบริการ ในบริเวณสถานีรถไฟ ที่เกิดจากการเดินทางของนักท่องเที่ยวและผู้โดยสารท้องถิ่น และกิจกรรมคลังสินค้าในบริเวณเส้นทางรถไฟ ที่เกิดจากการขนส่งสินค้าทางรถไฟ ทำให้การใช้ประโยชน์ที่ดินในบริเวณสถานีรถไฟ เกิดการเปลี่ยนแปลงเป็นการใช้ประโยชน์ที่ดินประเภทพาณิชยกรรม ส่วนการใช้ประโยชน์ที่ดินในบริเวณโดยรอบสถานีรถไฟ เป็นการใช้ประโยชน์ที่ดินประเภทอุตสาหกรรมคลังสินค้า ที่เป็นโกดังเก็บสินค้า จำพวกสินค้าอุปโภคและบริโภค ผลิตภัณฑ์ทางการเกษตร ปูนซีเมนต์ และคลังน้ำมันเชื้อเพลิง เมื่อพิจารณาปัจจัยและแนวโน้มการเปลี่ยนแปลงของเมืองเชียงราย จึงได้เสนอแนะแนวทางการพัฒนาเพื่อให้การคมนาคมขนส่งทางรถไฟ สอดคล้องและสัมพันธ์กับการใช้ประโยชน์ที่ดิน และโครงสร้างพื้นฐานของเมืองเชียงรายอย่างเหมาะสม
DOI: 10.14457/cu.the.2002.352
title: การนำตู้คอนเทนเนอร์มาใช้เพื่อเป็นที่อยู่อาศัย : กรณีศึกษาโครงการทวีทรัพย์ อพาร์ทเมนต์

description: ปัจจุบันมีการนำตู้คอนเทนเนอร์เก่าที่หมดสภาพ ไม่สามารถนำไปใช้สำหรับงานขนส่งได้ จึงมีผู้ที่นำตู้คอนเทนเนอร์มาใช้ประโยชน์โดยการนำมาดัดแปลงเพื่อใช้เป็นที่ อยู่อาศัย ซึ่งเป็นที่อยู่อาศัยที่สร้างขึ้นในยุคสมัยที่ประเทศไทย ได้รับผลกระทบทางเศรษฐกิจในช่วงปี พ.ศ. 2540 เพื่อให้ผู้ที่มีรายได้ลดลงได้สามารถมีทางเลือกในการอยู่อาศัยเพิ่มขึ้น การวิจัยนี้ใช้การสัมภาษณ์เจ้าของโครงการและผู้อยู่อาศัยในโครงการ จำนวน 23 ห้องโดยมีวัตถุประสงค์ในศึกษาคือ การศึกษาวิธีการดัดแปลงตู้คอนเทนเนอร์เพื่อใช้ในการอยู่อาศัย สภาพการอยู่อาศัย ซึ่งเกือบทั้งหมดในแต่ละห้องมีการอยู่อาศัยเพียงคนเดียว มีการใช้เฟอร์นิเจอร์ที่มีน้ำหนักเบาสามารถปรับเปลี่ยนรูปแบบการจัดวางได้ ง่าย และการศึกษาสภาพสังคมและเศรษฐกิจของผู้ที่อาศัยอยู่ในโครงการ ซึ่งส่วนมากจะเป็นพนักงานทำงานในบริษัทเอกชน มีการเดินทางโดยรถส่วนตัว และอาศัยรถเพื่อนที่ผ่านทาง หรือทำงานที่เดียวกัน และนอกจากนี้ยังใช้ การสังเกต การพูดคุย การจดบันทึก และการถ่ายภาพในการเก็บข้อมูล ผลการวิจัยมีสาระสำคัญดังนี้คือ การนำตู้คอนเทนเนอร์มาใช้ดัดแปลงเป็นที่อยู่อาศัยนั้น ต้องมีการคำนึงถึงปัจจัยหลายด้านตั้งแต่การขนส่ง และมีการใช้เครื่องมือและเครื่องจักรขนาดใหญ่ และต้องใช้ผู้ที่มีความชำนาญเฉพาะด้าน โดยมีการวางแผนการทำงานอย่างดี เพื่อให้สามารถทำงานได้อย่างมีความต่อเนื่อง เพื่อลดระยะเวลาและขั้นตอนในการทำงาน อีกทั้งด้านกฎหมายที่ไม่เอื้ออำนวย รวมทั้งปัญหาต่างๆ ที่เกิดขึ้นจากตัวตู้คอนเทนเนอร์เก่ามาดัดแปลง ได้แก่ ปัญหาที่เกิดจากความร้อน ปัญหาจากความคับแคบ และปัญหาจากการรั่วซึม โดยมีแนวทางเสนอแนะในการแก้ปัญหาโดยการใส่ฉนวนกันความร้อน การทำหลังคาทรงสูง หรือการเพิ่มชายคาให้ยาวขึ้น รวมถึงการปรับผังให้มีความเหมาะสมในทิศทางของธรรมชาติ ส่วนในลักษณะความเป็นอยู่ของผู้ที่อยู่อาศัยในตู้คอนเทนเนอร์ที่อยู่ใน ปัจจุบัน จะต้องมีการปรับตัวให้สามารถอยู่อาศัยในพื้นที่ที่จำกัด การนำตู้คอนเทนเนอร์มาใช้เป็นที่อยู่อาศัย สามารถดัดแปลงเพื่อใช้ประโยชน์สำหรับการอยู่อาศัย ให้เหมาะสำหรับการอยู่อาศัยแบบชั่วคราว ซึ่งรัฐสามารถนำมาใช้เป็นที่อยู่ฉุกเฉินได้ เพราะมีความสามารถในการเคลื่อนย้ายหรือขนส่งได้ตามถนน หรือนำไปใช้เป็นที่อยู่ชั่วคราวของคนงานต่างๆ ซึ่งสามารถเคลื่อนย้ายไปในที่ต่างๆ ตามสถานที่ก่อสร้าง แต่มีข้อจำกัดในการนำไปใช้บางประการที่ต้องพิจารณาก่อนการนำไปใช้เพื่อเป็นที่อยู่อาศัย
DOI: 10.14457/cu.the.2002.353
title: แนวทางการพัฒนาเมืองชายแดน : กรณีศึกษา เมืองมุกดาหาร

description: การศึกษาครั้งนี้ มีวัตถุประสงค์เพื่อศึกษาศักยภาพและบทบาทของเมืองมุกดาหารและเสนอแนะแนวทางการพัฒนาเมืองให้รองรับกับนโยบายของรัฐบาลที่กำหนดเป้าหมายที่จะพัฒนาประเทศไทยให้เป็นศูนย์กลางในภูมิภาคนี้ โดยมุกดาหารเป็นเป้าหมายที่คาดว่าจะเป็นประตูส่งออกที่สำคัญ และเป็นช่องทางเชื่อมโยงการค้ากับกลุ่มประเทศอินโดจีนในอนาคต จากการศึกษาพบว่า มุกดาหารเป็นเมืองชายแดนที่มีศักยภาพในการพัฒนาสูง คือ มุกดาหารได้เปรียบในเชิงที่ตั้งเนื่องจากอยู่ตรงข้ามกับแขวงสะหวันนะเขต ซึ่งเป็นแขวงที่ใหญ่เป็นอันดับสองรองจากเวียงจันทน์ สาธารณรัฐประชาธิปไตยประชาชนลาว ประกอบกับนโยบายความร่วมมือในกลุ่มอนุภาคลุ่มแม่น้ำโขง 6 ประเทศ คือ ไทย ลาว กัมพูชา เวียดนาม พม่า และประเทศจีนตอนใต้ (มณฑลยูนาน) ทำให้เกิดการก่อสร้างสะพานข้ามแม่น้ำโขงแห่งที่ 2 ที่มุกดาหาร และการปรับปรุงถนนหมายเลข 9 ซึ่งในอนาคตจะทำให้มุกดาหารเป็น “ศูนย์กลางด้านการคมนาคมระหว่างประเทศในอนุภาคลุ่มแม่น้ำโขง” และยังจะเป็น “ประตูการค้าสู่อินโดจีน” เป็นเมืองหน้าด่านการค้าไปยังประเทศลาวและเวียดนาม ซึ่งเส้นทางนี้จะเป็นการเชื่อมภาคตะวันออกและภาคตะวันตกเข้าด้วยกันเปรียบเสมือนเป็น “สะพานบก” นอกจากนั้นจากโครงการพัฒนาทางหลวง 4 ช่องจราจรเชื่อมพื้นที่ชายฝั่งทะเลตะวันออกจากท่าเรือแหลมฉบัง สระแก้ว สิ้นสุดที่มุกดาหารยิ่งจะเป็นการส่งเสริมศักยภาพการพัฒนาของเมืองมุกดาหารที่มิใช่แต่เฉพาะในบทบาทของการเป็นเมืองที่เชื่อมโยงระหว่างกลุ่มประเทศอินโดจีนเท่านั้น แต่ยังสามารถเป็นเมืองที่มีบทบาทในการเป็นศูนย์กลางการกระจายสินค้าภายในภูมิภาคตะวันออกเฉียงเหนือสู่ภาคตะวันออกได้อีกด้วย ข้อเสนอแนะที่ได้จากการศึกษาครั้งนี้ ได้แก่แนวทางการพัฒนาเมืองมุกดาหาร ซึ่งประกอบด้วยการพัฒนาด้านการค้าชายแดน การท่องเที่ยว สาธารณูปโภค สาธารณูปการ การคมนาคม และการเสนอแผนพัฒนาเมืองทั้งระยะสั้น (5 ปี) และระยะยาว (20 ปี) เพื่อให้เมืองมุกดาหารสามารถพัฒนาเป็นเมืองการค้าชายแดนและเมืองท่องเที่ยวที่เชื่อมโยงกับกลุ่มประเทศอินโดจีนได้ในอนาคต
DOI: 10.14457/cu.the.2002.354
title: พฤติกรรมการออมเพื่อซื้อที่อยู่อาศัยระดับราคาปานกลาง : กรณีศึกษา บริษัท วังทองกรุ๊ป จำกัด

description: ก่อนซื้อบ้านผู้ซื้อจะต้องมีเงินออมจำนวนหนึ่ง เพื่อนำมาชำระเป็นเงินทำสัญญา และเงินผ่อนดาวน์ดังนั้นการศึกษา จึงมีวัตถุประสงค์เพื่อต้องการศึกษาพฤติกรรมการออมเพื่อซื้อที่อยู่อาศัยระดับราคาปานกลาง รูปแบบการออม และปัจจัยที่มีผลต่อการออม โดยเลือกใช้วิธีการวิจัยเชิงสำรวจ กรณีศึกษาบริษัท วังทองกรุ๊ป จำกัด มีกลุ่มผู้ซื้อบ้านและโอนกรรมสิทธิ์ในระหว่างปี 2544-2545 จำนวนประชากร 1,000 ราย โดย อิงหลักเกณฑ์ทางสถิติ ของ Herbert Arkin Raymond R.Colton ที่ระดับความเชื่อมั่น 95% จำนวนกลุ่ม ตัวอย่าง 244 ราย ผลจากการสำรวจได้รับข้อมูลจำนวน 254 ราย จากการศึกษาพบ 2 ใน 3 ของผู้ซื้อบ้านมีการวางแผนออมก่อนซื้อ โดยเมื่อมีความพร้อมระดับหนึ่งจะเริ่มตัดสินใจซื้อ พบร้อยละ 41.1 ของกลุ่มตัวอย่างที่ผ่อนบ้านด้วยเงินเพียง 20% ของรายได้ครอบครัว ผลต่างของดอกเบี้ยที่ปรับลดลง 5% ทำให้ผู้ซื้อมีกำลังซื้อเพิ่มสูงขึ้น 30% แต่จากผลการศึกษาพบว่าผู้ซื้อร้อยละ 91.7 ตัดสินใจซื้อบ้านในระดับราคาที่ไม่เกินความสามารถในการจ่ายของตน โดยผลของอัตราดอกเบี้ยทำให้ผ่อนบ้านลดลง การออมของกลุ่มตัวอย่างไม่ได้หมายเพียงการฝากเงินไว้กับธนาคารแต่การออมมีนัยยะถึงการออมในระบบ และการออกนอกระบบ พบว่า การซื้อบ้านซึ่งเป็นการออมนอกระบบเป็นทางเลือกในการออมอันดับสองรองจากการฝากเงินไว้กับธนาคาร นอกจากนี้พบว่าผู้มีรายได้ประจำ โดยมากจะเลือกการออมในระบบและเป็นการออมในระยะยาวเช่น ออมทรัพย์ในรูปของประกันชีวิต กองทุน ขณะที่ผู้มีรายได้ไม่ประจำจะมีการออมในระยะสั้น เนื่องจากต้องการถือเงินสดเพื่อเป็นเงินทุนหมุนเวียน จึงนิยมออมโดย การเล่นแชร์ การซื้อทอง โดยวัตถุประสงค์ของการออมลำดับแรกออมเพื่อเป็นรายจ่ายในอนาคต ร้อยละ 29.9 และร้อยละ 24.4 ออมเพื่อต้องการซื้อบ้าน เป็นอันดับต่อมา สัดส่วนของการใช้เงินออมในการซื้อบ้าน พบว่า ผู้ซื้อบ้านจะใช้เงินออมในการจ่ายดาวน์และจะใช้รายได้ปัจจุบันในช่วงของการผ่อนเงินกู้กับธนาคาร การซื้อบ้านเป็นการสร้างหลักทรัพย์ แต่การซื้อบ้านเงินส่วนใหญ่จะมาจากเงินกู้ หรือ กล่าวคือการใช้เงินออมของผู้อื่นๆ ดังนั้น การซื้อบ้านจึงเป็นทั้งการออมและเป็นรายจ่าย โดยเฉพาะช่วง 5 ปีแรกของการผ่อนบ้านกับสถาบันการเงิน ร้อยละ 75 ของเงินผ่อนคือค่าดอกเบี้ย บทสรุปที่พบจากการวิจัยในครั้งนี้พบว่าจุดสำคัญของการซื้อบ้านจะต้องมีเงินออมและผู้ซื้อบ้านระดับราคาปานกลางยังเป็นกลุ่มที่มีความสามารถในการซื้อและเป็น Real Demand หากสามารถสร้างความสอดคล้องให้เกิดขึ้นระหว่างอุปสงค์และอุปทานจะช่วยสร้างเสถียรภาพทางเศรษฐกิจและสังคม เพราะการมีบ้านเป็นความมั่นคงในชีวิตและการที่ผู้ประกอบการผลิตที่อยู่อาศัยให้สอดคล้องกับกำลังซื้อโดยเฉพาะกลุ่มเป้าหมายผู้ซื่อที่อยู่อาศัยระดับราคา 800,000 - 3,000,000 บาท ซึ่งเป็นกลุ่มคนชั้นกลางของประเทศ และยังคงเป็น Market segmention ที่สำคัยของตลาดการพัฒนาอสังหริมทรัพย์
DOI: 10.14457/cu.the.2002.355
title: ลักษณะที่อยู่อาศัยของชาวเขา ในโครงการพัฒนาดอยตุง อำเภอแม่ฟ้าหลวง จังหวัดเชียงราย : กรณีศึกษา ชาวเขาเผ่าลาหู่

description: โครงการพัฒนาดอยตุงเป็นโครงการหนึ่งที่เข้ามาพัฒนา สภาพความเป็นอยู่ของชาวเขาให้ดีขึ้น โดยใช้วิธีการจัดสรรดินที่ใช้ในการอยู่อาศัยในรูปแบบการเช่า ที่ดินทั้งหมดเป็นกรรมสิทธิ์ของทางโครงการฯ ไม่ได้เป็นกรรมสิทธิ์ของชาวเขา ลักษณะการจัดสรรการใช้เช่าที่ดินในรูปแบบนี้ ทำให้พื้นที่อยู่อาศัยของชาวเขาแต่ละหมู่บ้าน แต่ละแปลงที่ดินมีขนาดพื้นที่ที่ไม่เท่ากัน หมู่บ้านมูเซอลาบาเป็นหมู่บ้านหนึ่งในโครงการฯ ที่มีพื้นที่อยู่อาศัยน้อย อัตราการตายรวมอยู่ในระดับปานกลาง แต่อัตราการเกิดรวมอยู่สูงสุด ซึ่งทั้ง 2 ประเด็นนี้จะส่งผลกระทบให้เกิดการเปลี่ยนแปลงในหลายๆ ด้านอย่างรวดเร็วและชัดเจนกว่าหมู่บ้านอื่น การวิจัยครั้งนี้มีวัตถุประสงค์เพื่อศึกษาพัฒนาการของที่อยู่อาศัยของชาวเขา ศึกษาลักษณะที่อยู่อาศัย การอยู่อาศัยของชาวเขาในปัจจุบัน และศึกษาปัญหาด้านที่อยู่อาศัยของชาวเขาเผ่าลาหู่ในปัจจุบัน เพื่อนำไปสู่การวางแผนการแก้ปัญหาด้านที่อยู่อาศัย การวิจัยเป็นการศึกษาข้อมูลและลงพื้นที่ภาคสนามในหมู่บ้านดังกล่าว เครื่องมือที่ใช้ในการวิจัยคือ แบบสัมภาษณ์มีล่ามช่วยในการแปลภาษา การสังเกต การ Sketch ถ่ายภาพ รวมถึงการจดบันทึกการแลกเปลี่ยนข้อมูลในการสนทนากลุ่มแบบไม่เป็นทางการ จากการรวบรวมข้อมูลทั้งหมดในการสำรวจโดยใช้เครื่องมือดังกล่าว ผู้วิจัยค้นพบว่า ในหมู่บ้านมีการเปลี่ยนแปลงรูปแบบของเรือนทั้งหมด 9 รูปแบบ ได้แก่ 1. เรือนดั้งเดิมยกพื้นเตี้ยแบบครัวอยู่ในตัวเรือน 2. เรือนดั้งเดิมยกพื้นเตี้ยแบบครัวอยู่ติดกับตัวเรือน 3. เรือนดั้งเดิมยกพื้นเตี้ยแบบเพิ่มห้องนอน 4. เรือนดั้งเดิมแบบแยกครอบครัวใหม่ 5. เรือนประยุกต์ยกพื้นแบบใช้ชานหน้าเรือนเป็นทางเชื่อมสู่ห้องครัว 6. เรือนประยุกต์ยกพื้นแยกแบบห้องครัวต่างหาก 7. เรือนประยุกต์ติดพื้นแบบแยกครัวอยู่ด้านหลังเรือน 8. เรือนประยุกต์ติดพื้นแบบแยกครัวอยู่ด้านหน้าเรือน 9. เรือนใหม่ 2 ชั้น ซึ่งจากรูปแบบเรือนทั้งหมดมีเรือนของผู้สูงอายุที่ยังคงชานหน้าเรือนไว้ เรือนที่สร้างใหม่มีการสร้างห้องเก็บของ เป็นองค์ประกอบใหม่ที่สร้างขึ้นเป็นอันดับแรก การขยายตัวของเรือนได้เพิ่มห้องครัวและห้องนอนลูก พฤติกรรมการออกไปทำงานนอกพื้นที่ทำให้ระบบการเงินของชาวบ้านที่ดีขึ้น เรือนที่อยู่อาศัยจึงมีความถาวรมากขึ้น วัสดุที่ใช้สร้างเรือนเปลี่ยนจากวัสดุธรรมชาติเป็นสังกะสี ไม้แปรรูป และก่ออิฐฉาบปูน ส่วนความเชื่อที่ยังคงมีในพื้นที่คือ การห้ามหันจั่วเรือนตรงกัน การแยกเรือนใหม่ของครอบครัวที่แต่งงานต้องสร้างเรือนติดพื้น และการรักษาลานประกอบพิธิกรรมไว้ ข้อเสนอแนะที่นำไปใช้ในการวางแผนการอยู่อาศัยได้คือ เพิ่มนโยบายแบ่งแปลงที่ดินสำหรับการขออนุญาตปลูกสร้างเรือนใหม่ ไม่ให้ปลูกสร้างในแปลงที่ดินเดิมที่มีเรือนอยู่อาศัยอยู่ก่อนแล้ว เพราะจะทำให้เกิดความแออัดมากขึ้น รวมถึงการกำหนดระยะห่างจากเขตที่ดินไปถึงเรือนอยู่อาศัย เพื่อให้มีพื้นที่ว่างในการอยู่อาศัย และหาวัสดุใหม่ที่สามารถใช้ทดแทนวัสดุธรรมชาติเดิมที่หายากขึ้น ทดแทนการใช้วัสดุสมัยใหม่ตามท้องตลาดทั่วไป เพื่อทำให้เกิดลักษณะเฉพาะพื้นถิ่นของรูปแบบเรือนและวัสดุก่อสร้าง
DOI: 10.14457/cu.the.2002.356
title: ที่อยู่อาศัยของบุคลากรในศูนย์การแพทย์สมเด็จพระเทพรัตนราชสุดาฯ สยามบรมราชกุมารี มหาวิทยาลัยศรีนครินทรวิโรฒ อำเภอองครักษ์ จังหวัดนครนายก

description: ศึกษานโยบายด้านสวัสดิการที่อยู่อาศัย สภาพที่อยู่อาศัยในปัจจุบัน ความต้องการที่อยู่อาศัย และข้อเสนอแนะให้แก่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี เพื่อใช้วางแผนในการจัดสวัสดิการที่อยู่อาศัยต่อไปในอนาคต กลุ่มประชากรที่ใช้ศึกษาคือ บุคลากรที่ทำงานในศูนย์การแพทย์ฯ จำนวน 368 คน โดยได้รับแบบสอบถามกลับคืนจำนวน 302 ชุด คิดเป็น 82.1% เครื่องมือที่ใช้ในการวิจัยคือ แบบสอบถามที่ผู้วิจัยสร้างขึ้น วิเคราะห์ข้อมูล โดยใช้ร้อยละ และ Cross tabulation จากการศึกษาพบว่า ได้มีการกำหนดแผนและโครงการด้านสวัสดิการที่พักอาศัย สำหรับบุคลากรของศูนย์การแพทย์สมเด็จพระเทพรัตนราชสุดาฯ สยามบรมราชกุมารี มาแต่เดิม แต่ไม่สามารถดำเนินการได้ตามแผน เนื่องจากประสบภาวะวิกฤตทางเศรษฐกิจ ขาดงบประมาณ ปัจจุบันศูนย์การแพทย์สมเด็จพระเทพรัตนราชสุดาฯ สยามบรมราชกุมารี ได้จัดสวัสดิการที่อยู่อาศัยให้บุคลากรใน 2 รูปแบบคือ ด้านเงินกู้จากสหกรณ์ออมทรัพย์และการจัดสร้างหอพัก จากการศึกษาพบว่า ผู้ตอบแบบสอบถามส่วนใหญ่เป็นพยาบาลเพศหญิง อายุระหว่าง 21-25 ปี สถานภาพโสด การศึกษาระดับปริญญาตรี มีรายได้ประจำต่อเดือน 5,001-10,000 บาท มีรายได้ของครอบครัวต่ำกว่า 20,000 บาทต่อเดือน ส่วนในเรื่องสภาพที่อยู่อาศัยในปัจจุบันพบว่า บุคลากรที่ทำงานในศูนย์การแพทย์สมเด็จพระเทพรัตนราชสุดาฯ สยามบรมราชกุมารี มีการพักอาศัยทั้งในและนอกศูนย์การแพทย์ฯ โดยผู้ที่พักอาศัยในศูนย์การแพทย์ฯ จำนวน 173 คน ส่วนใหญ่พักในหอพักนิสิตแพทย์ และมีปัญหาที่อยู่อาศัย มีความต้องการครอบครองที่อยู่อาศัยใหม่ในอนาคตโดยการซื้อ/เช่าซื้อส่วนผู้ที่พักอาศัยนอกศูนย์การแพทย์จำนวน 129 คน ส่วนใหญ่พักในบ้านเดี่ยว-บ้านแฝด ไม่มีบ้านเป็นของตนเองเพราะเป็นผู้อาศัยหรือเช่า และไม่มีปัญหาที่อยู่อาศัย แต่มีความต้องการครอบครองที่อยู่อาศัยใหม่ในอนาคตโดยการซื้อ/เช่าซื้อเช่น กัน สำหรับเรื่องความต้องการที่อยู่อาศัยของบุคลากรที่ทำงานในศูนย์การแพทย์ฯ ในอนาคต พบว่า ในกลุ่มซื้อ/เช่าซื้อ ต้องการมีที่อยู่อาศัยเป็นของตนเอง มีความต้องการที่อยู่อาศัยเป็นบ้านเดี่ยว-บ้านแฝด ราคา 500,001-1,000,000 บาท จำนวนเงินที่ผ่อนส่งได้ 5,001-10,000 บาทต่อเดือน โดยมีปัจจัยในการเลือกซื้อที่อยู่อาศัยคือ ต้องการพื้นที่ใช้สอยมากขึ้น และต้องการให้ศูนย์การแพทย์ฯ ช่วยเหลือโดยการหาวงเงินกู้เคหสงเคราะห์ หรือสร้างที่อยู่อาศัยให้ผ่อนซื้อ โดยร่วมมือกับภาคเอกชนหรือการเคหะแห่งชาติ โดยกลุ่มแพทย์มีความต้องการมากที่สุด ส่วนเรื่องความช่วยเหลือจากศูนย์การแพทย์ฯ เรื่องการซ่อมแซมพบว่า ส่วนใหญ่ต้องการสวัสดิการช่วยดอกเบี้ยเงินกู้ที่อยู่อาศัย โดยกลุ่มสนับสนุนการแพทย์มีความต้องการมากที่สุด ส่วนในเรื่องความช่วยเหลือจากศูนย์การแพทย์ฯ เรื่องการเช่าพบว่า ต้องการจัดที่พักในหลายๆ ทำเล และสะดวกต่อการเดินทาง โดยกลุ่มพยาบาลมีความต้องการมากที่สุด ทั้งนี้บุคลากรทั้ง 3 กลุ่ม สามารถตอบสนองความต้องการที่แท้จริงของตนเองได้ โดยกลุ่มแพทย์และพยาบาลจะมีความสามารถสูงกว่า
DOI: 10.14457/cu.the.2002.359
title: การวิเคราะห์เงื่อนไขในการก่อสร้างบ้านพักอาศัยโดยใช้ชิ้นส่วนเสา และคานคอนกรีตสำเร็จรูป และผนังไฟเบอร์ซีเมนต์กลวง : กรณีศึกษาโครงการพิมานชล 2 เฟส 3 จ. ขอนแก่น

description: ศึกษาหาเงื่อนไขที่เหมาะสมในการก่อสร้างบ้าน โดยใช้ชิ้นเสาและคานสำเร็จรูป และผนังไฟเบอร์ซีเมนต์กลวง โดยศึกษาในเรื่องของกรรมวิธีผลิตและก่อสร้างระบบสำเร็จรูป, ปัญหาในการก่อสร้างและวิธีป้องกันแก้ไข, ต้นทุนและระยะเวลาในการก่อสร้างเปรียบเทียบกับระบบเดิม ตัวอย่างที่ใช้ในการวิจัยเป็นบ้านเดี่ยว 2 ชั้นพื้นที่ใช้สอยเฉลี่ย 126 ตารางเมตร ในโครงการบ้านจัดสรรพิมานชล 2 เฟส 3 จังหวัดขอนแก่น ที่มีการก่อสร้างบ้านรูปแบบเดียวกันด้วยระบบเดิม โดยใช้วิธีเฝ้าสังเกตการณ์ จดบันทึก สัมภาษณ์ ถ่ายภาพการก่อสร้างในทุกขั้นตอน ตั้งแต่เริ่มการก่อสร้างจนแล้วเสร็จ ใช้ใบบันทึกข้อมูลและกล้องถ่ายรูปเป็นเครื่องมือในการวิจัย ผลการศึกษาพบว่า กรรมวิธีการผลิตและการก่อสร้างในระบบสำเร็จรูปมีขั้นตอนวิธีการที่แตกต่าง จากการก่อสร้างด้วยระบบเดิม โดยพัฒนาเทคโนโลยีเพื่อ ลดงานในสถานที่ก่อสร้างลง ปัญหาสำคัญที่พบในขณะการก่อสร้าง ได้แก่ การขาดการควบคุมคุณภาพและการตรวจสอบที่รัดกุมในขั้นตอนการผลิตและขนส่งชิ้น ส่วนสำเร็จรูป ปัญหาการไม่ได้คุณภาพของรอยต่อเชื่อมชิ้นส่วนเสาและคาน การแตกเสียหายของชิ้นส่วนเสาและคานคอนกรีตสำเร็จรูป 0.18% ชิ้นส่วนบันไดสำเร็จรูปเสียหาย 8.69% สำหรับต้นทุนค่าก่อสร้างของบ้านระบบสำเร็จรูปเท่ากับ 923,560.80 บาท (7,330 บาท/ตรม.) ส่วนบ้านระบบเดิมมีต้นทุนค่าก่อสร้างเท่ากับ 890,065.36 บาท (7,064บาท/ตรม.) และระยะเวลาการก่อสร้างบ้านด้วยระบบสำเร็จรูปเท่ากับ 77 วัน (2 เดือน 17 วัน) และระบบเดิม 112 วัน (3 เดือน 22วัน) จากการวิเคราะห์ผลพบว่า เงื่อนไขสำคัญในการใช้ชิ้นส่วนเสาและคานคอนกรีตสำเร็จรูป และผนังไฟเบอร์ซีเมนต์กลวงคือการผลิตเป็นจำนวนมาก การใช้ชิ้นส่วนซ้ำกัน การบริหารจัดการ และความชำนาญด้านเทคนิคในการก่อสร้าง การก่อสร้างด้วยเสาและคานคอนกรีตสำเร็จรูปและผนังไฟเบอร์ซีเมนต์กลวงนี้ มีขั้นตอนและวิธีในการก่อสร้างซับซ้อนกว่าระบบเดิม ตั้งแต่การผลิตชิ้นส่วนในโรงงานจนถึงการประกอบติดตั้ง ณ สถานที่ก่อสร้าง ซึ่งต้องใช้การบริหารจัดการที่ดีและมีความชำนาญในเทคนิคของการผลิตและการก่อ สร้าง เพราะจะเกิดปัญหาตามมา ซึ่งการแก้ไขป้องกันต้องมีการวางแผน, ตรวจสอบให้ละเอียด, ใช้เครื่องมือวิธีการทางด้านเทคนิคที่มีความแม่นยำ จะลดความผิดพลาดจากแรงงานคนลง ราคาค่าก่อสร้างบ้านระบบสำเร็จรูปสูงกว่าระบบเดิม 3.76% แต่ระยะเวลาการก่อสร้างบ้านระบบสำเร็จรูปลดลง 31.25% และค่าแรงงานของการก่อสร้างบ้านระบบสำเร็จรูปลดลง 25.15% สามารถสรุปผลการวิจัยได้ว่า การนำระบบสำเร็จรูปโดยใช้ชิ้นส่วนเสาและคานคอนกรีตสำเร็จรูป และผนังไฟเบอร์ซีเมนต์กลวงมาใช้ในการก่อสร้างบ้านเป็นไปได้โดยเงื่อนไขที่ ต้องมีการผลิตเป็นจำนวนมาก มีการใช้ชิ้นส่วนซ้ำกันเท่าที่จะทำได้ มีการบริหารควบคุมคุณภาพในการผลิตและการก่อสร้างที่รัดกุม มีประสิทธิภาพ มีความชำนาญในเทคนิควิธีการก่อสร้างซึ่งเหมาะสมกับ โครงการหมู่บ้านจัดสรรที่มีการก่อสร้างในแบบเหมือนๆ กันจำนวนมากๆ ซึ่งข้อดีของระบบสำเร็จรูปคือ ลดงานในสถานที่ก่อสร้างลง ให้งานส่วนหนึ่งไปอยู่ในระบบผลิตที่โรงงาน ที่มีการควบคุมคุณภาพได้ดีกว่าซึ่งก็เป็นผลให้ค่าแรงลดลง และใช้แรงงานในสถานที่ก่อสร้างน้อยลง และระยะเวลาในการก่อสร้างลดลงกว่าระบบเดิม ส่วนข้อด้อยคือต้องใช้เทคนิควิธีการมากกว่าระบบเดิมซึ่งต้องการการบริหารควบ คุมที่ดี แรงงานที่มีฝีมือ และราคาต้นทุนค่าวัสดุที่สูงกว่าระบบเดิม
DOI: 10.6084/m9.figshare.16825879
title: Relatively Shorter Muscle Fascicles Increase the Metabolic Cost of Cyclic Force Production - Data

description: Summary data: Relatively Shorter Muscle Fascicles Increase the Metabolic Cost of Cyclic Force Production
DOI: 10.6084/m9.figshare.16825879.v1
title: Relatively Shorter Muscle Fascicles Increase the Metabolic Cost of Cyclic Force Production - Data

description: Summary data: Relatively Shorter Muscle Fascicles Increase the Metabolic Cost of Cyclic Force Production
DOI: 10.6084/m9.figshare.16825891
title: C-sections in Bangladesh

description: Understanding the problem of c-section in Bangladesh
DOI: 10.6084/m9.figshare.16825891.v1
title: C-sections in Bangladesh

description: Understanding the problem of c-section in Bangladesh
DOI: 10.5281/zenodo.5575128
title: MUSIC-haic_WP1_T11_TUDA_01_ParticleImpactOnRigidColdSurface

description: This dataset of ice particle impact onto a rigid surface was generated within workpackage 1 of the EU project MUSIC-haic. The project has received funding from the European Union’s Horizon 2020 research and innovation programme under grant agreement No 767560. A description of the experimental setup and methodology can be found in: Reitter et al. (2021), <em>Experimental Investigation of Ice Particle Impacts onto a Rigid Substrate, </em>AIAA AVIATION 2021 FORUM, doi:10.2514/6.2021-2670
DOI: 10.5281/zenodo.5575127
title: MUSIC-haic_WP1_T11_TUDA_01_ParticleImpactOnRigidColdSurface

description: This dataset of ice particle impact onto a rigid surface was generated within workpackage 1 of the EU project MUSIC-haic. The project has received funding from the European Union’s Horizon 2020 research and innovation programme under grant agreement No 767560. A description of the experimental setup and methodology can be found in: Reitter et al. (2021), <em>Experimental Investigation of Ice Particle Impacts onto a Rigid Substrate, </em>AIAA AVIATION 2021 FORUM, doi:10.2514/6.2021-2670
DOI: 10.11588/data/hbdrby/qeuh33
title: Experiment 2 data.tab

description: :unav
DOI: 10.11588/data/hbdrby/tpt7gd
title: Experiment 1 code.html

description: :unav
DOI: 10.11588/data/hbdrby/ticudo
title: Experiment 1 data.tab

description: :unav
DOI: 10.11588/data/hbdrby/pephgx
title: Experiment 2 code.html

description: :unav
DOI: 10.11588/data/hbdrby/dniti5
title: Example Stimuli.docx

description: :unav
DOI: 10.11588/data/hbdrby/ll8org
title: JSExp_hulc.zip

description: :unav
DOI: 10.6084/m9.figshare.16811149
title: Supplemental material from "The Land Snails and Slugs of Tennessee, USA: Taxonomic Composition, Distribution, and an Evaluation of State-Wide Spatial and Taxonomic Survey Biases"

description: Data used in Gladstone et al.<br>CSV and Excel formats are provided, but the data is the same between formats.
DOI: 10.11588/data/hbdrby/0yintq
title: README.txt

description: :unav